कोइरालाले उमेदवारी दर्ता गराउँदा नै हार्ने स्पष्ट देखिन्थ्यो। एमाओवादी र राप्रपा नेपालले समर्थन गरेपछि केपी ओलीका पक्षमा बहुमत सजिलै पुग्थ्यो। अधिकांश साना दल यसै पनि जित्नेका पछि लाग्नेगरेका हुन्। तैपनि कांग्रेसले उमेदवारी दिने निर्णय गरेर उनलाई हार्ने उमेदवार किन बनायो? जनतालाई कसैले केही बताएका छैनन्। तर भारतीय हस्तक्षेपविरुद्ध देश एक भएर उभियोस् भन्ने कामना गर्ने बहुमत जनतामा भने कोइरालाको उमेदवारीको गलत सन्देश गएको छ।
